FC Hradec Králové

O **FC Hradec Králové** é un club de fútbol checo con sede na cidade de Hradec Králové. Milita na Primeira División Checa.

Foi fundado en 1905 e conta no seu palmarés cun título da liga checoslovaca, conquistado na tempada 1959/60, e unha Copa Checa, gañada en 1995.

Disputou a Copa de Europa 1960–61, onde foi eliminado polo Barcelona nos cuartos de final, e a Recopa 1995/96 onde caeu en oitavos de final ante o Dinamo de Moscova. A partir do ano 2000 sufriu varios ascensos e descensos entre a primeira e a segunda división do fútbol checo.

## Historia 
O Hradec Králové xogou por primeira vez na Primeira División de Checoslovaquia en 1956. Descendeu despois de dúas tempadas, pero regresou para a tempada 1959/60, na que acabou gañando a liga. Este título permitiulle participar na Copa de Europa 1960-61, onde foi eliminado polo Barcelona nos cuartos de final.

O equipo volveu descender en 1963. Posteriormente viviu catro períodos máis na Primeira División Checoslovaca ata a disolución do país en 1993. O Hradec xogou entón na nova Primeira División Checa desde o seu inicio en 1993 ata descender ao final da tempada 1999/00 . O seu mellor resultado de liga nese período foi o 8º posto, que logrou na tempada 1998/99. Durante a década de 1990 o club logrou o seu segundo título, a Copa Checa, competición que gañou en 1995, ao derrotar na final o Viktoria Žižkov. Grazas a isto o equipo clasificouse para a Recopa de Europa, onde foi eliminado en oitavos de final polo Dinamo de Moscova .

O Hradec Králové volveu á máxima categoría en 2001 tras proclamarse campión da segunda división. Despois de só dúas tempadas, o club volveu rematar nos postos de descenso e baixou de novo á segunda categoría. Pasaron sete anos antes de que o club lograse un novo ascenso, consumándose este tras gañar a segunda división 2009/10. Na tempada 2010-11 o Hradec igualou a súa mellor posición histórica na liga checa, o oitavo posto.

## Nomes 
* 1905: *SK Hradec Králové*
* 1948: *Sokol Hradec Králové*
* 1949: *Sokol Škoda*
* 1953: *DSO Spartak Hradec Králové* (Dobrovolná Sportovní Organisace Spartak Hradec Králové)
* 1976: *TJ Spartak ZVU Hradec*
* 1989: *RH Spartak ZVU Hradec Králové*
* 1990: *SKP Spartak Hradec Králové*
* 1992: *SKP Fomei Hradec Králové*
* 1994: *SK Hradec Králové*
* 2005: *FC Hradec Králové*

## Récords de xogadores na Primeira División Checa 
### Máis partidos
### Máis goles
## Adestradores 
* Jiří Zástěra (1959–1960)
* Oldřich Šubrt (1961–1964)
* Josef Bican (1964)
* František Havránek (1964–1966)
* Otto Hemele (1968–1969)
* Zdeněk Krejčí (1971–1973)
* Ladislav Moník (1977–1978)
* Dušan Uhrin (1980–1981)
* Zdeněk Krejčí (1985–1986)
* Karol Dobiaš (1988)
* Ladislav Škorpil (1991–1993)
* Štefan Nadzam (1993–1994)
* Petr Pálka (1994–1995)
* Luděk Zajíc (1995–1996)
* Dušan Radolský (1996)
* Vladimír Táborský (1996–1997)
* Jaroslav Hřebík (1997–1998)
* Ladislav Škorpil (1998)
* Stanislav Kocourek (1999)
* Milan Petřík (1999)
* Petr Uličný (2000–2003)
* Leoš Kalvoda (2003)
* Martin Pulpit (2004)
* Juraj Šimurka (2004–2005)
* Oldřich Machala (2008–2009)
* Václav Kotal (2009–2012)
* Jiří Plíšek (2012–2013)
* Luboš Prokopec (2013–2014)
* Bohuslav Pilný (2014–2017)
* Karel Havlíček (2017–2018)
* Zdenko Frťala (2018–2021)
* Miroslav Koubek (2021–)

## Palmarés 
* **Primeira División de Checoslovaquia (1):** 1959/60.
* **Copa Checa (1):** 1994/95.
* **Segunda División da República Checa (1):** 2000/01, 2009/10.

## Notas 
## Véxase tamén 
### Ligazóns externas 
* Sitio web oficial (*en checo*).